|  |  |
| --- | --- |
|  | **RĒZEKNES NOVADA** **PAŠVALDĪBA**REĢ.NR.90009112679Atbrīvošanas aleja 95 A, Rēzekne, LV – 4601,Tel. 646 22238; 646 22231, Fax. 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**APSTIPRINĀTS**

 Rēzeknes novada domes

2023.gada 19. oktrobra sēdē

 **Rēzeknes novada pašvaldības konkursa „Rēzeknes novada uzņēmums 2023” nolikums**

|  |  |
| --- | --- |
|  | *Izdots saskaņā ar Pašvaldību likuma 4.panta 12.punktu* |

1. **Vispārīgā daļa**
	1. Rēzeknes novada pašvaldības konkursa „Rēzeknes novada uzņēmums 2023”, turpmāk tekstā – Konkurss, mērķis ir noskaidrot un godināt Rēzeknes novada uzņēmējus, kuri aktīvi darbojas novada teritorijā, veicinot uzņēmējdarbības vides attīstību, ražošanas teritoriju pievilcību, nodarbinātību, sabiedrisko aktivitāti, publisko un privāto sadarbību, darba vides pievilcību, nodrošinot novada uzņēmēju plašāku atpazīstamību, to ražotās produkcijas/pakalpojumu popularizēšanu.
	2. Konkursu katru gadu organizē un īsteno Rēzeknes novada pašvaldība.
	3. Ar nolikumu var iepazīties Rēzeknes novada pašvaldībā, tās mājas lapā [www.rezeknesnovads.lv](http://www.rezeknesnovads.lv). Informācija par konkursa norisi tiek publicēta novada mājas lapā [www.rezeknesnovads.lv](http://www.rezeknesnovads.lv).
	4. Pretendenti dalībai konkursā – pašnodarbinātais, saimnieciskās darbības veicējs, individuālais komersants, sabiedrība ar ierobežotu atbildību, zemnieku saimniecība, jebkurš uzņēmums, neatkarīgi no tā saimnieciskās darbības nozares, kas ir reģistrēts un/vai veic uzņēmējdarbību Rēzeknes novada teritorijā, kuram nav tiesvedības process ar Rēzeknes novada pašvaldību un nav VID administrēto nodokļu (nodevu) parādu, kas kopsummā pārsniedz 150,00 EUR.
	5. Konkursam izvirzīto pretendentu un uzvarētāju godināšanas pasākumu “Rēzeknes novada uzņēmēju diena” organizē Rēzeknes novada pašvaldība. Finanšu līdzekļi pasākuma organizēšanai tiek paredzēti Rēzeknes novada pašvaldības Kultūras nodaļas kārtējā gada budžetā, kā arī piesaistot citus līdzekļus.
2. **Konkursa norise**
	1. Tiesības izvirzīt pretendentus Konkursam ir ikvienam iedzīvotājam, uzņēmumu darbiniekiem, iedzīvotāju konsultatīvajām padomēm, nodibinājumiem un biedrībām, jauniešu centriem un organizācijām, Rēzeknes novada pašvaldības iestādēm un darbiniekiem, uzņēmējiem un citām institūcijām, iepriekš saņemot izvirzītā pretendenta piekrišanu.
	2. Pretendenti izvirzāmi, iesniedzot pieteikuma anketas (1.Pielikums) Konkursam, Rēzeknes novada mājaslapā norādītajā termiņā, no Konkursa izsludināšanas brīža. Anketas iesniedzamas:
		1. Rēzeknes novada pašvaldībā (Rēzeknē, Atbrīvošanas alejā 95A) 17.kabinetā, 2.stāvā vai 25. kabinetā, 3. stāvā, vai jebkurā Rēzeknes novada pagasta pārvaldē.
		2. ievietojot Rēzeknes novada pašvaldības pastkastītē (Rēzeknē, Atbrīvošanas alejā 95A, pie centrālās ieejas), ar norādi Konkursam „Rēzeknes novada uzņēmums”
		3. pa pastu ar norādi:

Konkursam „Rēzeknes novada uzņēmums”, Rēzeknes novada pašvaldība, Atbrīvošanas alejā 95 A, Rēzeknē, LV-4601.

* + 1. uz e-pastu: info@rezeknesnovads.lv, ar norādi: „Konkursam „Rēzeknes novada uzņēmums”
		2. aizpildot pieteikuma veidlapu elektroniski, Rēzeknes novada mājaslapā pieejamajā saitē pie publikācijas raksta.
	1. Konkursa pieteikuma anketas veidlapa ir pieejama gan papīra formātā Rēzeknes novada pašvaldības administrācijā, pie uzņēmējdarbības attīstības speciālistes (Rēzeknē, Atbrīvošanas alejā 95A, 25. kabinetā, 3. stāvā) un pagastu pārvaldēs, gan elektroniski novada mājas lapā [www.rezeknesnovads.lv](http://www.rezeknesnovads.lv)
	2. Konkursa pretendentu vērtēšanu veic Rēzeknes novada domes izveidota un apstiprināta vērtēšanas komisija, kas sastāv no 5 cilvēkiem – 1 (viens) Rēzeknes novada domes deputāts – Tautsaimniecības attīstības jautājumu pastāvīgās komitejas pārstāvis, 1 (viens) Rēzeknes novada pašvaldības pārstāvis, 1 (viens) Rēzeknes novada Jauniešu centra vadītājs, 1 (viens) Rēzeknes novada apvienības pārvaldes pārstāvis, 1 (viens) Attīstības plānošanas nodaļas speciālists. Komisijas sēdes vada komisijas priekšsēdētājs, kurš tiek izvēlēts pirmajā komisijas sēdē.
	3. Katram komisijas loceklim balsojumā ir viena balss. Lēmums uzskatāms par pieņemtu, ja par to ir nobalsojuši vairāk par pusi no klātesošajiem komisijas locekļiem. Ja komisijas locekļu balsis sadalās vienādi, izšķirošā ir komisijas priekšsēdētāja balss.
	4. Vērtēšanas komisija nosaka konkursa vienu vai vairākus uzvarētājus katrā nominācijā, saskaņā ar šajā nolikumā noteiktajiem kritērijiem. Ja pretendenti saņem vienādu punktu skaitu, komisija var pieņemt lēmumu par atkārtotu balsojumu. Viens un tas pats kandidāts var tikt atzīts par konkursa uzvarētāju vienā un tajā pašā nominācijā ne biežāk kā vienu reizi 3 (trijos) gados, kā arī viens pretendents var tikt vērtēts ne vairāk kā divās konkursa nominācijās, ja pretendents tiek pieteikts vairāk kā divās nominācijās, konkursa komisija izvērtē viņa atbilstību pieteiktajām nominācijām un vērtē ne vairāk kā divās no tām.
	5. Lai noteiktu Konkursa uzvarētājus, vērtēšanas komisija var apmeklēt Konkursa pretendentus to saimnieciskās darbības veikšanas vietās.
	6. Vizītēs pie Konkursā pieteiktajiem pretendentiem piedalās Rēzeknes novada pašvaldības Attīstības plānošanas nodaļas sabiedrisko attiecību / uzņēmējdarbības attīstības speciālists, kurš sagatavo publikācijas par pieteiktajiem uzņēmējiem un ievieto tās novada mājas lapā.
	7. Konkursa vērtēšanas komisijai ir tiesības kādā no nominācijām nepiešķirt balvu, ja uz to nav izvirzīts neviens pretendents vai pieteiktie pretendenti neatbilst Konkursa nolikuma kritērijiem.
	8. Konkursa vērtēšanas komisijai ir tiesības pārcelt izvirzāmo uz citu nomināciju, ja tā konstatē, ka kandidāts neatbilst konkrētai nominācijai, bet atbilst citas nominācijas kritērijiem.
	9. Vērtēšanas komisijai ir tiesības lūgt papildus informāciju, kā arī izmantot masu medijos pieejamo informāciju par Konkursam izvirzītajiem pretendentiem, pieaicināt atbilstošo nozaru ekspertus, kas sniegs savus viedokļus par konkursam izvirzītajiem pretendentiem, ņemot vērā vērtēšanas kritērijus.
	10. Ja kādam no vērtēšanas komisijas locekļiem, pildot vērtēšanas komisijas locekļa pienākumus, rodas interešu konflikta gadījums (piemēram, viņam pieder vērtējamā komersanta kapitāldaļas, akcijas vai viņš sastāv darba attiecībās ar uzņēmumu vai ieņem tajā vēlētu amatu (valdē, padomē), viņš sastāv laulībā vai radniecībā ar uzņēmēju (attiecībā uz radiniekiem saskaņā ar likumu “Par interešu konflikta novēršanu valsts amatpersonu darbībā” 1.panta 6.punktu), komisijas loceklis nedrīkst piedalīties lēmuma pieņemšanā (balsošanā) konkrētajā nominācijā. Šajā punktā norādītajā gadījumā konkrētais komisijas loceklis pirms balsošanas mutiski informē par norādīto faktu esamību komisijas priekšsēdētāju un atturas no balsojuma.
	11. Nomināciju ieguvēji publiski pirmo reizi tiek paziņoti tikai pasākuma „Rēzeknes novada uzņēmēju diena” laikā.
	12. Konkursa organizators ir tiesīgs fotografēt un filmēt nominācijām izvirzītos pretendentus un viņu saimnieciskās darbības veikšanas vietas. Iegūtie materiāli var tikt izmantoti apbalvošanas ceremonijā un publicēšanai medijos.
1. **Konkursa nominācijas un tām izvirzīto pretendentu vērtēšanas kritēriji**

|  |  |  |  |
| --- | --- | --- | --- |
| **Nr.****p.****k.** | **NOMINĀCIJA** | **KRITĒRIJI, PĒC KURIEM TIEK VEIKTA VĒRTĒŠANA** | **MAKSI-MĀLAIS PUNKTU SKAITS** |
| **3.1.Nominācijas, kurās pretendentus izvirza atbilstoši šī nolikuma 2. punktam.** |
|  | **Gada Novada tēla popularizētājs** | Uzņēmums, kurš attiecīgajā gadā ar savu produktu/pakalpojumu/darbību ir veicinājis novada atpazīstamību, kurš aktīvi piedalījies novada saimnieciskajā un sabiedriskajā dzīvē | 20 |
| Novada tēla pozitīva izmantošana mārketinga aktivitātēs produkta/pakalpojuma virzīšanai tirgū | 10 |
| Novada tēla popularizēšana pasākumos ārpus Rēzeknes novada. | 10 |
| Uzņēmuma tēls un reputācija | 10 |
| **Maksimālais punktu skaits nominācijā** | **50** |
|  | **Gada darba devējs (Nominē darbinieki)**  | Uzņēmuma darba vide, teritorijas sakoptība, uzlabojumi. | 10 |
| Darbinieku darba apstākļi | 10 |
| Darbinieku skaita pieaugums (jaunu darbinieku, speciālistu piesaiste) | 10 |
| Sociālo garantiju nodrošināšana darbiniekiem | 10 |
| Darbinieku kvalifikācijas un karjeras izaugsmes veicināšana | 10 |
| **Maksimālais punktu skaits nominācijā** | **50** |
|  | **Gada Jaunums** | Uzņēmums reģistrēts ne agrāk kā 1-2 gadus pirms Konkursa izsludināšanas | 5 |
| Radīts inovatīvs, kvalitatīvs produkts vai pakalpojums | 10 |
| Uzņēmums ir perspektīvs, redzamas nākotnes attīstības un ilgtspējas iespējas | 10 |
| Uzņēmumam ir pozitīvs tēls, reputācija, tas ir atpazīstams | 10 |
| Labi izstrādāts mārketings, regulāras aktivitātes produkta vai pakalpojuma virzīšanai tirgū | 10 |
| Produkts vai pakalpojums ir jaunums Rēzeknes novadā vai tā atrašanās Rēzeknes novadā ir nozīmīga iedzīvotājiem | 5 |
| **Maksimālais punktu skaits nominācijā** | **50** |
|  | **Gada sadarbības partneris**  | Uzņēmums, kurš atbalstījis novadā realizētās aktivitātes, kopīgos projektus. | 10 |
| Veicina novada attīstību un atpazīstamību. | 10 |
| Sniedzis finansiālu atbalstu.  | 10 |
| Uzņēmums ir ievērojami atbalstījis izglītības/kultūras iestādes, mākslinieciskās pašdarbības kolektīvus, ar izglītību/kultūru saistītus pasākumus vai citas novada iedzīvotāju/organizāciju aktivitātes. | 20 |
| **Maksimālais punktu skaits nominācijā** | **50** |
|  | **Gada uzņēmums ar jauniešu iesaisti** | Uzņēmums uzlabo jauniešu dzīves kvalitāti, veidojot jauniešiem atbalstošu un iekļaujošu vidi, atbalstot viņu iniciatīvas un līdzdalību, kā arī stiprinot jauniešu uzņēmīgumu. | 20 |
| Uzņēmums veicina jauniešu nodarbinātību. | 20 |
| Uzņēmums atbalsta Rēzeknes novada izglītības iestādes, uzņem ekskursijas, tiekas ar jauniešiem skolu, ārpusskolas, Rēzeknes novada pašvaldības un jauniešu centru veidotajās aktivitātēs. | 10 |
| **Maksimālais punktu skaits nominācijā** | **50** |
|  | **Gada uzņēmums – Sporta vai veselības veicinātājs** | Uzņēmums darbojas sporta vai veselības jomā. | 10 |
| Veicina sociālo uzņēmējdarbību un cilvēku ar ierobežotām iespējām iesaisti.  | 20 |
| Veicina veselīga dzīvesveida ieradumu ieviešanu cilvēku ikdienā. | 20 |
| **Maksimālais punktu skaits nominācijā** | **50** |
|  | **Izlolots Rēzeknes novadā** | Uzņēmums ir oficiāli noformējis atpazīstamības un identitātes zīmes “Izlolots Rēzeknes novadā” lietojumu | 10 |
| Atpazīstamības un identitātes zīme “Izlolots Rēzeknes novadā” tiek lietota, redzama, labi pamanāma | 20 |
| Zīme tiek lietota pagasta ietvaros / Rēzeknes novada teritorijā / Latgales reģionā / Latvijas mērogā / ārpus Latvijas robežām | 20 |
| **Maksimālais punktu skaits nominācijā** | **50** |

1. **Konkursa uzvarētāju godināšana**
	1. Konkursa nominācijās pieteiktie uzņēmumi un uzvarētāji tiek godināti svinīgā ceremonijā pasākuma „Rēzeknes novada uzņēmēju diena” ietvaros, kuru organizē Rēzeknes novada pašvaldība.
	2. Uzvarētājs katrā nominācijā saņem balvu. Tās veidu un apmēru nosaka Rēzeknes novada pašvaldība.
	3. Nomināciju uzvarētāji var tikt izvirzīti dalībai citos valsts nozīmes konkursos.

Domes priekšsēdētājs M.Švarcs